b'\n_START_ARTICLE_\nVrba\xc5\xa1ki grad\n_START_SECTION_\nPoliti\xc4\x8dke prilike\n_START_PARAGRAPH_\nMad\xc5\xbeari su u Panonsku nizinu do\xc5\xa1li koncem 9. stolje\xc4\x87a. U svojim navalama u sjevernu Hrvatsku nadolazili su i do banjolu\xc4\x8dke kotline prije 1102. godine. Te godine su sve Hrvatske zemlje izme\xc4\x91u Drave i mora do\xc5\xa1le pod njihovu dominaciju. Vjerojatno je da je tada banjolu\xc4\x8dka kotlina u\xc5\xa1la bila dio slavonske banovine. U 13. stolje\xc4\x87u spominje se \xc5\xbeupa Vrbas, koja se grani\xc4\x8di sa susjednim \xc5\xbeupama:_NEWLINE_Zemljanik, Sana, Gla\xc5\xbe i Vrbanja. Kako je zemljani\xc4\x8dka \xc5\xbeupa pripadala bosanskoj banovini, vrba\xc5\xa1ka se nalazila u grani\xc4\x8dnom pojasu banovine Slavonije. Od svih tih \xc5\xbeupa vrba\xc5\xa1ka je bila najzna\xc4\x8dajnija, zahvaljuju\xc4\x87i ponajvi\xc5\xa1e svome zgodnom polo\xc5\xbeaju._NEWLINE_Njezin gospodar nosio je kne\xc5\xbeevski naslov te je bio veliki \xc5\xbeupan. U drugoj polovici 13 stolje\xc4\x87a je zabilje\xc5\xbeena samovolja velika\xc5\xa1a na tom podru\xc4\x8dju. Tu\xc5\xbeba iz 1269. godine, _NEWLINE_u kojoj se navodi kako narod mnogo pati od\xc2\xa0\xc2\xbbstalnih ispada susjednih velika\xc5\xa1a i samog vrbaskog kneza i njegovih sudaca\xc2\xab. Posjeduju\xc4\x87i prijelaze na Savi, vrba\xc5\xa1ki knez je u svojim rukama dr\xc5\xbeao i trgovinu, ubiru\xc4\x87i i od toga znatne prihode._NEWLINE_Godine 1274. vrba\xc5\xa1ka \xc5\xbeupa sa sanskom dolazi pod_NEWLINE_vlast kneza Jano\xc5\xa1a, sina Henrika Gisinga, jednog od najsilnijih_NEWLINE_velika\xc5\xa1a tada\xc5\xa1njeg ugarsko-hrvatskog kraljevstva. Tek_NEWLINE_ovdje vidimo da vrba\xc5\xa1ka \xc5\xbeupa nije davana u nasljedstvo._NEWLINE_Vrba\xc5\xa1ki grad je kratko vrijeme bio u vlasti Gisinga, jer oni_NEWLINE_su imali veliku oporbu doma\xc4\x87ih velika\xc5\xa1a, prije svih knezova_NEWLINE_Gori\xc4\x8dkih \xe2\x80\x94 Baboni\xc4\x87a. Na pomirenju Gisinga i Baboni\xc4\x87a_NEWLINE_30. listopada 1280. godine u Ozlju spominje se Ivan Gising,_NEWLINE_s titulom magistra i \xc5\xbeupana Vrbasa i Sane. Magistar_NEWLINE_Ivan se spominje kao \xc5\xbeupan Vrbasa i naredne 1281. godine._NEWLINE_No Gisinzi se nisu dugo zadr\xc5\xbeali kao posjednici vrba\xc5\xa1koga_NEWLINE_grada, jer ubrzo ta obitelj gubi mo\xc4\x87 i posjede u krajevima_NEWLINE_oko Vrbasa i Sane. Godine 1285. spominje se vodi\xc4\x8dki knez_NEWLINE_Radoslav, slavonski plemi\xc4\x87, brat banova Dionisija i Stjepana_NEWLINE_III. kao gospodar Gla\xc5\xbea, Vrbasa i Sane. To je u stvari velika\xc5\xa1ka_NEWLINE_obitelj Baboni\xc4\x87a (prvotno Babonegi) u naponu svoje_NEWLINE_mo\xc4\x87i. Oni su se domogli i susjedne zemljani\xc4\x8dke \xc5\xbeupe. Naime,_NEWLINE_bosanski ban Prijezda (1250 \xe2\x80\x94 1287.) u posljednjoj godini_NEWLINE_svoga vladanja izdaje povelju iz koje se vidi da je jedan_NEWLINE_ogranak ku\xc4\x87e Baboni\xc4\x87a imao svoje posjede u dolini rijeke_NEWLINE_Sane. Iz te ku\xc4\x87e bio je spomenuti Stjepan III., ban \xc4\x8ditave_NEWLINE_Slavonije u Prijezdino doba. Ban Prijezda udaje k\xc4\x87er_NEWLINE_Katarinu za Stjepanovog prvoro\xc4\x91enca Ladislava i kao miraz_NEWLINE_daje mu \xc5\xbeupu Zemljanik u trajnu ba\xc5\xa1tinu. Knez Radoslav,_NEWLINE_mo\xc4\x87an i utjecajan zamjenjuje Stjepana III. na banskoj_NEWLINE_du\xc5\xbenosti, postav\xc5\xa1i 1292. godine banom \xc4\x8ditave Slavonije. Suzbiv\xc5\xa1i_NEWLINE_samovolju pojedinih velika\xc5\xa1a (napose Gisinga) i mudro_NEWLINE_vode\xc4\x87i poslove, pobolj\xc5\xa1ao je polo\xc5\xbeaj pu\xc4\x8danstva na svojim_NEWLINE_posjedima. U dinasti\xc4\x8dkim borbama za mad\xc5\xbearski prijestolje_NEWLINE_igrao je ban Radoslav dvojaku ulogu. \xc4\x8cas je bio na jednoj,_NEWLINE_\xc4\x8das na drugoj strani. Jedno vrijeme otvoreno je pomagao_NEWLINE_napuljskog pretendenta za ugarski prijestol Karla Martela,_NEWLINE_protiv kralja Andrije (1290 \xe2\x80\x94 1301.). U spletu takvih okolnosti_NEWLINE_bilo je trenutaka, kada su se ljudi s njegovah posjeda_NEWLINE_me\xc4\x91usobno borili, na\xc5\xa1av\xc5\xa1i se na stranama dvaju protivnika._NEWLINE_Ovo potvr\xc4\x91uje sljede\xc4\x87i iskaz:\xc2\xa0\xc2\xbbTvrdislav i Bla\xc5\xbe Gruba\xc4\x8devi\xc4\x87_NEWLINE_iz Vrbasa dr\xc5\xbeali su Andrijinu stranu i osobito su se istakli_NEWLINE_u jednoj borbi protiv bana Radoslava Slavonskog, kraljevog_NEWLINE_protivnika, juri\xc5\xa1aju\xc4\x87i na njegov vrbaski grad\xc2\xab._NEWLINE_Dok je Radoslav vi\xc5\xa1e puta mijenjao strane i pred Karlom_NEWLINE_Martelom funkcionirao kao slavonski ban, Andrija III. 1293._NEWLINE_godine imenuje svoju majku Tomasinu Morosini vojvotkinjom_NEWLINE_\xc4\x8ditave Slavonije (ducissa totius Solavoniae). U studenom_NEWLINE_1293. godine\xc2\xa0\xc2\xbbodlikuje ona... Tvrdislava i Bla\xc5\xbea, sinove_NEWLINE_Gruba\xc4\x8deve iz Vrba\xc5\xa1ke \xc5\xbeupanije u dana\xc5\xa1njoj Bosni, te im daje_NEWLINE_polovicu dohotka od prevoza na Savi kod Gradi\xc5\xa1ke, a to_NEWLINE_za njihove zasluge, \xc5\xa1to ih bijahu stekli bore\xc4\x87i se u svoje doba_NEWLINE_za kralja Andriju proti nevjernomu tada banu Radoslavu_NEWLINE_Baboni\xc4\x87u, kojemu bijahu oteli njegov utvr\xc4\x91eni Vrba\xc5\xa1ki_NEWLINE_grad (Wrbazeu, kod dana\xc5\xa1nje Banjaluke)\xc2\xab. U tim previranjima_NEWLINE_gubi se trag banu Radoslavu. Godine 1299. spominje_NEWLINE_se kao pokojni. Ipak su Baboni\xc4\x87i zadr\xc5\xbeali vrba\xc5\xa1ku \xc5\xbeupu u_NEWLINE_svojoj vlasti, jer su stali na Andrijinu stranu. Radi toga_NEWLINE_kralj Andrija III. 1299. godine po drugi put imenuje kneza_NEWLINE_Stjepana Baboni\xc4\x87a banom \xc4\x8ditave Slavonije. Uz to, opra\xc5\xa1ta_NEWLINE_njemu i njegovim ro\xc4\x91acima sve,\xc2\xa0\xc2\xbbali pod pogodbom da mu_NEWLINE_povrate nepravedno ste\xc4\x8dene gradove Susedgrad kod Zagreba,_NEWLINE_Vrba\xc5\xa1ki grad (kod dana\xc5\xa1nje Banje Luke) i Gla\xc5\xa1ki grad_NEWLINE_na me\xc4\x91i banovine Usore\xc2\xab. No opet su Baboni\xc4\x87i bili u_NEWLINE_dosluhu s Napuljcima, ovaj puta s Karlom Robertom, drugim_NEWLINE_protivnikom kralja Andrije III._NEWLINE_Kada je umro kralj Andrija III., do\xc5\xa1ao je na mad\xc5\xbearski_NEWLINE_prijestol Karlo Robert (1301 \xe2\x80\x94 1342.). Imao je u vidu_NEWLINE_Baboni\xc4\x87e, premda su bili tako vjerolomni. \xc4\x8cini se da su u_NEWLINE_pravom \xc4\x8dasu bili na pravoj strani. Poput prethodnika Andrije III. _NEWLINE_kralj Karlo Robart 1310. godine imenuje Stjepana_NEWLINE_Baboni\xc4\x87a za bana \xc4\x8ditave Slavonije, \xc4\x8detiri godine kasnije_NEWLINE_tri brata (ban Stjepan, Ivan i Radoslav) me\xc4\x91usobno dijele_NEWLINE_posjede. U toj diobi Ivan dobiva prihode donje Slavonije_NEWLINE_od Gla\xc5\xbea, Vrbasa, Dubice i susjednih slavonskih oblasti._NEWLINE_Ivan Baboni\xc4\x87 ujedinjuje sve slavonske posjede i obavlja_NEWLINE_du\xc5\xbenost bana \xc4\x8ditave Slavonije u razdoblju 1312 \xe2\x80\x94 1323._NEWLINE_godine. U gradu Vrbasu boravi 23. rujana 1320. godine, gdje_NEWLINE_izdaje povelju Ladislavu, plemi\xc4\x87u od Rakovca (mjesto na_NEWLINE_cesti Zagreb \xe2\x80\x94 Kri\xc5\xbeevci). Ban Ivan stupa na \xc4\x8delo mo\xc4\x87ne_NEWLINE_koalicije velika\xc5\xa1a protiv Mladena II. \xc5\xa0ubi\xc4\x87a, bana Hrvata i_NEWLINE_i Bosne u razdoblju 1312 \xe2\x80\x94 1322. godine. Vode\xc4\x87i vojsku velika\xc5\xa1a_NEWLINE_pobijedio je Mladena kod Bliske 1322. godine i time_NEWLINE_skr\xc5\xa1io mo\xc4\x87 \xc5\xa0ubi\xc4\x87a. Sljede\xc4\x87e godine odlazi na novu du\xc5\xbenost._NEWLINE_Kako je sredio prilike u banovini Slavoniji, prema kraljevoj_NEWLINE_zapovijedi trebao je unijeti red i mir u ostale hrvatske oblasti._NEWLINE_Vrba\xc5\xa1ki grad je jo\xc5\xa1 neko vrijeme bio u vlasti Baboni\xc4\x87a,_NEWLINE_koji se prozva\xc5\xa1e Blagajskim, po Blagaju, kojeg su dobili_NEWLINE_u posjed. Kako se Vrba\xc5\xa1ki grad nije davao u nasljedstvo,_NEWLINE_\xc4\x8dim je oslabila mo\xc4\x87 Baboni\xc4\x87a, po\xc4\x8deo je mijenjati svoje_NEWLINE_gospodare. U tim previranjima 1359. godine Nelipi\xc4\x87i su dobili_NEWLINE_u posjed Vrba\xc5\xa1ki grad. Naime, te je godine ugarski_NEWLINE_kralj Ludovik I. Veliki (1342 \xe2\x80\x94 1382.) imenovao cetinskog_NEWLINE_kneza Ivana Nelipi\xc4\x87a\xc2\xa0\xc2\xbb\xc5\xbeupanom Sane i Vrbasa\xc2\xab. No ne_NEWLINE_nalazimo da su Nelipi\xc4\x87i dugo bili gospodari Vrba\xc5\xa1koga grada._NEWLINE_Njegovi gospodari su se i dalje mijenjali, kako su prilike_NEWLINE_zahtijevale. Situacija je bila veoma slo\xc5\xbeena. Kada bi oja\xc4\x8dala_NEWLINE_mo\xc4\x87 ugarskog kralja, on bi postavljao svoga \xc4\x8dovjeka_NEWLINE_za gospodara Vrba\xc5\xa1koga grada. A kad bi se pojavio koji_NEWLINE_pretendent za mad\xc5\xbearski prijestol, on bi postavljao svoga_NEWLINE_\xc4\x8dovjeka za vrba\xc5\xa1kog kneza. Tako je bilo i u vrijeme kralja_NEWLINE_Sigismunda (1387 \xe2\x80\x94 1409.). Ladislav Napuljski je 1391. i_NEWLINE_1392. godine radio na tome da mu preotme prijestol. U listopadu_NEWLINE_1392. godine Ladislav\xc2\xa0\xc2\xbbpodijeli plemi\xc4\x87u Herku Matijevi\xc4\x87u_NEWLINE_i bra\xc4\x87i njegovoj, zatim Ladislavu i Ostoji Mik\xc5\xa1i\xc4\x87ima_NEWLINE_sela Lipovac i sv. Martin u \xc5\xbeupi Vrbasu; jednako darova_NEWLINE_toga dana bra\xc4\x87i Petru, Milo\xc5\xa1u, Dioniziju, Ivanu, Stjepanu i Vlahu,_NEWLINE_sinovima bosanskoga vojvode Pavla, vi\xc5\xa1e sela (Vojskovo)_NEWLINE_u \xc5\xbeupi Vrbasu\xc2\xab. Godine 1397. daruje kralj Sigismund_NEWLINE_Vrba\xc5\xa1ki grad grofu Hermanu Celjskom. Da li je_NEWLINE_to imenovanje ostalo samo nominalno i stvar neispunjenih_NEWLINE_\xc5\xbeelja, da li je Herman stvarno zaposjeo Vrba\xc5\xa1ki grad, te\xc5\xa1ko_NEWLINE_je re\xc4\x87i. Ako je stvarno to i u\xc4\x8dinio, svakako nije ga dugo_NEWLINE_dr\xc5\xbeao u svojoj vlasti._NEWLINE_U narednim godinama sudbina Vrba\xc5\xa1koga grada ve\xc5\xbee_NEWLINE_se uz velikog vojvodu Hrvoja Vuk\xc4\x8di\xc4\x87a \xe2\x80\x94 Hrvatini\xc4\x87a_NEWLINE_i njegove posjede. Sigurno se zna da je 1398. godine_NEWLINE_Vrba\xc5\xa1ki grad bio u sklopu Hrvojevih posjeda, Donjih krajeva._NEWLINE_U lipnju 1398. godine pi\xc5\xa1e kralj Sigismund Trogiranima_NEWLINE_o Hrvoju kao kolaborantu s Turcima. Radi toga je odlu\xc4\x8dio_NEWLINE_povesti rat protiv Hrvoja. U istom pismu pi\xc5\xa1e da \xc4\x87e \xc2\xab... iz_NEWLINE_Dubice na Uni provaliti u Hrvojevu dr\xc5\xbeavu, koja je tad_NEWLINE_ve\xc4\x87 obuhva\xc4\x87ala Vrba\xc5\xa1ki grad (Banju Luku) i tvrdi grad Kozar_NEWLINE_(Kozarac)\xc2\xab. Negdje u srpnju provalio je kralj Sigismund_NEWLINE_u Hrvojeve posjede. Sigismundov tabor stoji negdje_NEWLINE_\xc2\xbbin descensu camstri prope villam Orbasz \xe2\x80\x94Vasarhely\xc2\xab._NEWLINE_Thaloczy govori o juna\xc4\x8dkoj obrani grada Vrbasa. Kralj nije_NEWLINE_uspio osvojiti Vrba\xc5\xa1ki grad, niti je dalje napredovao. Odlu\xc4\x8dio_NEWLINE_se na povratak. Jedanaest dana kasnije bio je u Moslovini_NEWLINE_a 15. listopada u Iloku. U protunavali vojvoda Hrvoje_NEWLINE_zaposjeda i duha\xc4\x8dku \xc5\xbeupu. Tako je zakratko otrgao od slavonske_NEWLINE_banovine krajeve ju\xc5\xbeno od Save._NEWLINE_U diplomatskim spisima spominje se Vrba\xc5\xa1ki grad._NEWLINE_Kako je u Hrvojevim rukama, slovi kao grad, na koga pretendira_NEWLINE_kralj da ga vrati u svoj posjed. U srpnju 1402. godine_NEWLINE_javlja fra Emerik Bubek, dubi\xc4\x8dki prior i \xc5\xbeupan kralju_NEWLINE_Sigismunda, da je izvr\xc5\xa1io neke poslove za njega, \xc5\xa1to mu je_NEWLINE_naredio jo\xc5\xa1 1398. godine. Poslove je obavio\xc2\xa0\xc2\xbbsub castro Orbas\xc2\xab._NEWLINE_U Sigismundovoj vojni na Bosnu 1405. godine ratovalo_NEWLINE_se na Biha\xc4\x87u i Usori. \xc4\x8cini se da nije bilo borbi u dolini_NEWLINE_Vrbasa, jer je tre\xc4\x87a kraljeva vojska statirala na Savi kao_NEWLINE_pri\xc4\x8duva. No dvije godine kasnije kralj Sigismund prodire dolinom _NEWLINE_rijeke Bosne i 11. rujna bio je blizu Bobovca. Istovremeno,_NEWLINE_druga kraljeva vojska nadire dolinom Vrbasa._NEWLINE_Vode je erdeljski vojvoda Lack de Zantho i Johannes Henrici_NEWLINE_de Thamasy. Dne 5. listopada stajala je ta vojska negdje_NEWLINE_u dolini Vrbasa (\xc2\xbbin descensu nostro campestri iuxta_NEWLINE_fluvium Vrbas\xc2\xab. U to vrijeme nalazimo ljude iz Vrba\xc5\xa1koga grada u_NEWLINE_slu\xc5\xbebi vojvode Hrvoja. Neki od njih bili su toliko ugledni i_NEWLINE_mo\xc4\x87ni, da su dospjeli na visoke polo\xc5\xbeaje. Hrvoje je 1404._NEWLINE_godine namjestio u gradu Splitu za kneza vjernog Petricu_NEWLINE_Jurjevi\xc4\x87a od Vrbasa, koji je preko pet godina vr\xc5\xa1io tu slu\xc5\xbebu_NEWLINE_(\xc2\xbbConte Petriza Jurgevich de Verbas\xc2\xab. Dok je bio na_NEWLINE_toj slu\xc5\xbebi, nagradio ga je Ladislav Napuljski, \xc5\xa1to svjedo\xc4\x8di_NEWLINE_sljede\xc4\x87i iskaz:\xc2\xa0\xc2\xbbU Splitu bio je knezom Hrvojev pouzdanik,_NEWLINE_po imenu Petrica Jurjevi\xc4\x87 (Georgij) od Vrbasa. Taj se o\xc5\xbeenio_NEWLINE_plemenitom djevojkom Pelegrinom, jedinicom nakon_NEWLINE_smrti plemi\xc4\x87a Mateja de Cegis. Budu\xc4\x87i da se ze plemen\xc5\xa1tinu_NEWLINE_njezinu u selu Rado\xc5\xa1i\xc4\x87u blizu grada Klisa otimao neki Toma_NEWLINE_Kurjati\xc4\x87... obratio se spomenuti Petrica na kralja Ladislava._NEWLINE_Taj opet zapovjedi 23. o\xc5\xbeujka 1407. hercegu i vikaru svomu_NEWLINE_Hrvoju da re\xc4\x8denu plemen\xc5\xa1tinu dozna\xc4\x8di knezu Petrici Jurjevi\xc4\x87u_NEWLINE_u ime miraza njegove supruge, \xc5\xa1to je Hrvoje 23. rujna_NEWLINE_najpripravnije i u\xc4\x8dinio\xc2\xab._NEWLINE_Godine 1408. krali Sigismund poduzima novi pohod na_NEWLINE_Bosnu. Dobio je odlu\xc4\x8dnu bitku kod Dobora, zarobio i pobio_NEWLINE_mnogo hrvatske bosanske vlastele, zarobiv\xc5\xa1i i samog bosanskog kralja_NEWLINE_Tvrtka II., kojega je odveo u Budim. Time je privremeno_NEWLINE_obezglavio hrvatsko kraljevstvo u Bosni. \xc4\x8cini se da tada nije bilo_NEWLINE_borbi na Hrvojevim posjedima. Nakon tih doga\xc4\x91aja vojvoda_NEWLINE_Hrvoje se miri s kraljem Sigismundom, koji mu potvr\xc4\x91uje_NEWLINE_njegove posjede.'